गुरुद्वारे में गुरु जस गान कर संगत को किया निहाल
भास्कर संवाददाता | श्रीगंगानगर
‘मित्रप्यारे ने हाल मुरीदां दा कहना’, ‘मिल मेरे प्रीतम जिओ तुध बिन खरी निमाणी’ जैसे गुरबाणी के शबद गुरुद्वारा बाबा दीप सिंह शहीद में गूंजते रहे। मौका था बाबा दीप सिंह सेवा समिति के तत्वावधान में गुरुद्वारे में चल रहे चार दिवसीय धार्मिक समागम का। पहले दिन गुरुद्वारे में गार्गी कोटोकी और निंफिया एस रेड्डी ने शबद गायन कर संगत को निहाल किया। धार्मिक समागम के दौरान एसपी राहुल कोटोकी, शौर्य चक्र विजेता लेफ्टिनेंट कर्नल विनय रेड्डी भी मौजूद रहे। हारमोनियम पर पंडित चंद्रप्रकाश अजमेर वालों ने संगत दी। प्रमुख सेवादार तेजेंद्रपाल सिंह टिम्मा ने बताया कि कार्यक्रम के बाद गुरद्वारा कमेटी की ओर से भाई हरजिंदर सिंह, सतनाम सिंह लाडा, हरप्रीत सिंह बबलू, जीत सिंह लखियां बलजिंदर सिंह चहल ने कार्यक्रम में मौजूद सभी अतिथियों को सिरोपा भेंट कर सम्मानित किया।
श्रीगंगानगर। बाबा दीपसिंह गुरुद्वारे में शबद कीर्तन करती गार्गी कोटोकी।
बाबा दीपसिंह सेवा समिति के सचिव टिम्मा ने बताया कि गुरुद्वारे में वर्षों से अपनी निस्वार्थ सेवा देने वाले सेवादारों को फ्री प्लाॅट दिए गए। समिति अध्यक्ष सतनामसिंह लाडा ने सेवादार गुरदेवसिंह, बलबीर सिंह भूपिंदरसिंह को आवासीय प्लाॅट के कागज दिए। उन्होंने बताया कि यह सेवादार वर्षों से गुरद्वारा साहिब की सेवा संभाल, प्रचार-प्रसार में अपनी अहम भूमिका निभा रहे हैं।
hin_Deva san_Deva hin_Deva hin_Deva hin_Deva